Diana_Kiton
Biografia
Siç thamë edhe më parë – Diana Kitonu ngjit shkallëve më të larta, sidomos pas tre filmave "Kumbara", ashtu si edhe dy aktorët e tjerë : Al Paçino dhe Robert De Niro në rolet e tyre magjike dhe kolosale, duke u bërë edhe ndër dy aktorët më mitikë të nënqiellit filmor amerikan në vitet shtatëdhjeta, ku luanin role të ndryshme dhe të ndërlikuara. Diana Kiton bëhet një aktore shumë e famshme edhe me disa filma të Vudi Alenit, por atë nuk e harrojmë as nga filmi "Të kuqtë", të realizuar për mrekulli bashkë me Voren Bitin e shquar (në të cilin interpretonte një gazetare në Bashkimim Sovjetik me rastin e Revolucionit të madh të Tetorit të cilin e kishte përshkrur detajisht edhe shkrimtari amerikan- Xhon Ridi në librin e tij "Dhjetë ditë që tronditën botën"). Thuhej se Diana Kiton kishte një romansë edhe me Voren Bitin e popullarizuar i cili kishte shkëlqyer me filmat e tij të shquar "Shkëlqimi në bar" ; "Frizeri i Holivudit", "Bonidhe Klajdi", "Vrasësit", "Kaleidoskopi" dhe disa të tjerë dhe i cili ishte edhe regjisor i filmit "Të kuqtë", duke interpretuar edhe vetë rolin kryesor në atë film. Në ato vite të stuhishme në kinematografinë amerikane, V. Biti ishte një Xhems Din i ri i filmit amerikan i cili ishte bërë edhe i adhuruari më i madh i botës femërore, ku bënte pjesë edhe aktorja për të cilën e kemi fjalën në këtë shkrim. Bashkë Bitin dhe Diana Kitonin luante edhe aktori tjetër impozant amerikan Xhin Hekman i cili ishte i afirmuar edhe më parë me filmin e tij antologjik "Lidhja franceze" dhe me disa realizime të tjera të shkëlqyera, në mesin e të cilave ishin edhe "Boni dhe Klajdi", "Lugati", "Kafshoje plumbin" dhe disa realizime të fuqishme që kanë lënë gjurmë të pashlyera në artin filmor. Dina Kiton është e lindur në Los Anxhelles në të cilin është edhe Holivudi legjendar të -cilin e ëndërron çdo aktor amerikan dhe botëror. Dina Kiton- e bija e një inxhinieri amerikan befason të gjithë njerëzit kur në moshën 19 vjeçare lëshon kolexhin dhe merr orët e mësimit kushtuar artit në Plejhausin e Nju Jurkut, për t`u bërë më vonë edhe njëra ndër aktoret më interesante të atyre viteve kur fillon shkëlqimi i saj madhështor. Karrierën artistike e fillon në Teatrin veror të Vudstokut ,duke fituar rolin e dorës së dytë në filmin "Flokët" të Millosh Formanit i cili bëhet një hit i vërtetë dhe njëri ndër filmat më interesant kushtuar protestës rinore ndaj luftës amerikano-vietnameze. "Flokët" bëhet ndër filmat më të adhuruar që i kishte shikuar ndonjëherë njerëzimi, kurseregjisori (me origjinë çeke) - Millosh Forman – njëra ndër figurat më legjendare të kinematografisë më të re amerikane i cili krijonte befasira të njëpasnjëshme me filmat e tij monumentalë, në mesin e të cilëve ishte edhe "Fluturimi mbi folenë e qyqes" (1975) - i shpërblyer me 5 çmime Oskarë në atë vit. Pra, Diana Kiton, para se të bëhej njëra ndër aktoret më të shquara amerikane, ishte shumë e njohur edhe me filmin e saj "Flokët", për të rënë në sy se do të premtonte shumë më tepër në të ardhmen – çka doli shumë e vërtetë. Ajo luan edhe në Broduej në "Fluturimin e folesë së qyqes" por kësaj radhe kishte rolin kryesor teatral dhe çka do të thoshte se ajo kishte arritur shumë edhe në atë drejtim. Pas filmave të Frensis Ford Kopolëtrilogjia e "kumbarëve" (e për të cilët folëm më lart) ajo luante edhe në filmat e njohur të Vudi Alenit gjenial i cili kishte prirje të mëdha dhe jashtëzakonshme në gjininë e komedisë – duke u lidhur me të edhe në planin emotiv. Pas sukseseve të shumta filmore, Diana Kiton e provon fatin edhe si regjisore, duke krijuar edhe një episod madhështor të serialit të njohur "Tvin Piksi" (1990), disa nga episodet e të cilit i kemi shikuar edhe ne në ekranet tona televizive. Viteve të fundit aktorja e madhe angazhohej më tepër në lëmin e filmave komikë, siç ishte rasti me filmat e Stiv Martinit "Babai i nuses" dhe "Silvia" - në regjinë e Lorens Kasdanit. Thuhet se ajo ka sens edhe për regjisore, duke mos hequr dorë nga ky vokacion i vështirë. Diana Kiton luajti edhe në këta filma : "Luaj akoma, Sem" (1972), "Slipersit" (1973), "Të dua pikërisht tani" (1976), "Hari dhe Valteri shkojnë në Nju Jork" (1977), "Duke e kërkuar Mister Gudbarin" (1977), "Eni Holli" (1977), "Menheteni" (1978), "Çka dëshiron Dori" (1982), "Zonja Sofël" (1984), "Misteri i vrasjes në Menheten" (1993), "Dhoma e Marvinit" (1995) dhe "Klubi i parë femëror (1996).